《晒蚬》
宋代·林震

端居室如蜗，耻为蛮触奋。饮啖仅充肠，百珍非所问。

溪叟前致词，火食虽古训。而我山野人，别作一风韵。

蚬蛤晒可供，烹饪味相似。无劳釜鬵溉，只取炎阳蕴。

生涵熟之理，日即火之运。制物各有宜，达生在随分。

作者简介：兴化军莆田人，字时敷，号介翁。徽宗崇宁二年进士。累官左正言，权给事中，历知数州府，仕至秘书少监，以不附二蔡有声于时。长于集句，尝用诗三百八十家为《集句诗》。有《礼问》、《易传》、《易数》、《易问》及文集等。